Please Don't Suck

Please Don't Suck (בעברית: בבקשה אל תבאס) הוא הסינגל הבינלאומי הראשון של הזמרת הישראלית נועה קירל והראשון מאלבום הבכורה שלה. הסינגל הוא הראשון של הזמרת שיצא תחת הוצאת חברת התקליטים אטלנטיק רקורדס. הסינגל יצא לאור ב-14 ביולי 2021. בחודש יוני 2020 הוכרז כי קירל חתמה בחברת התקליטים האמריקאית אטלנטיק רקורדס על חוזה בין-לאומי בשווי מיליוני דולרים. בחודש נובמבר של אותה השנה טסה קירל ללוס אנג'לס על מנת לעבוד על אלבום הבכורה שלה. ב-8 ביולי 2021 פרסמה קירל פוסט בחשבון האינסטגרם שלה, בו פרסמה את עטיפת הסינגל ותמונה מהווידאו קליפ הנלווה לשיר. בפוסט נראית גם קירל בתמונה משותפת עם במאי הקליפ, ג'ייק וילסון וכוריאוגרף הקליפ, שון בנקהאד. יום לאחר מכן פרסמה קירל טיזר של השיר בחשבונות המדיה החברתית שלה. ב-10 ביולי השיקה קירל אתגר טיקטוק לקידום השיר. ב-13 ביולי, יום לפני צאת השיר, ערכה קירל מסיבת עיתונאים להשקת הקריירה הבינלאומית שלה לצד פיט גנברג, מנהל מחלקת הניהול האמנותי של אמנים בחברת אטלנטיק רקורדס. במהלך מסיבת העיתונאים סיפרה: ”עבדתי על זה שנה וחצי בהתרגשות גדולה ביחד עם הקורונה ועם עוד אלף ואחת מכשולים, [...] כששלחו לי את הפזמון שלו אמרתי 'אוקיי זה אחד הדברים הטובים ששמעתי אני צריכה לקחת חלק בדבר הזה'. בכל פעם ששמעתי אותו לא האמנתי שזו אני שרה את זה ושזו אני בקליפ הזה. עבדנו במשך שנה על האלבום הוא מטורף. לא יכולה לחכות”. בספטמבר יצאו לשיר שתי גרסאות חדשות - גרסה אקוסטית וגרסת רמיקס בהפקת התקליטן ההולנדי אפרוג'ק וההרכב המוזיקלי Black V Neck. השיר כולל סימפול של השיר "Mr. Sandman" מאת להקת הנשים האמריקאית הקורדטס. השיר הוא שיר דיסקו-פופ. את השיר כתבה קירל לצד אלידה גרפסטד פק, אנדרה דוידסון, ג'קלין יאנג, מייק קארן, פט בלארד[א] ושון דוידסון. קירל הסבירה כי השיר הוא ”שיר אהבה המדבר על התקווה והרצון לצלוח מערכות יחסים חדשות [...] השיר הוא גם קריצה לשנת הקורונה”. לפני צאתו של השיר, ציין מגזין Time Out תל אביב כי הטיזר בן 30 השניות לשיר ”מזכיר מעט את דוג'ה קאט והשיר עצמו אף מזכיר את הלהיט "Kiss Me More" של דוג'ה ו-SZA.”. עמי פרידמן סקר את השיר בישראל היום וציין כי השיר נשמע כמו שיר פופ מוצלח וקליל אך ”לא בטוח שמדובר בשיר הכי טוב שלה (באנגלית, מה לעשות, איזושהי איכות לבנטינית אובדת בתרגום - רק תשאלו את סטטיק ובן-אל). ועדיין, כמוצר שמכוון לקהל רחב יותר מזה שכבר מכיר אותה - מדובר בשיחוק.”. בן שלו כתב באתר הארץ על השיר כי הוא ”מזדמזם אחרי האזנה אחת, בעיקר מפני שהוא מהונדס מכל כך הרבה רכיבים מוכרים, ישנים וחדשים.” אך ציין לרעה את חוסר המקוריות של השיר באמרו ”זה לא עניין אמיתי וזאת חינניות מהזן המשעמם, המתכלה. כל שיר פופ מושפע משירים שקדמו לו, לפעמים מושפע קשות, וזה בסדר, אבל בשיר הזה אין אפילו קמצוץ של חומר מקורי”. עינב שיף ציין באתר ynet אף הוא את הדמיון לשיר "Kiss Me More": ”לא ברור כיצד קירל ואנשיה לא היו נבוכים מהעובדה ש-Please Don't Suck דומה לשיר Kiss Me More של דוג'ה קאט ו-SZA. למרות הכריזמה של קירל וההגשה שלה שרק הולכת ומשתפרת, מדובר בחיקוי נלהב אך דל של הסגנון הכי פופולרי כרגע”. דודי פטימר סקר את השיר וכתב כי הוא קליט - אך אינו מיוחד או מקורי: ”המבצעת מעולה והשיר מספק את הסחורה המקומית, אך בשביל באמת להצליח בגדול בחו"ל קירל צריכה למצוא חומרים יותר טובים, יותר פורצי דרך וחדשניים ולא ליפול לנוסחתיות משוועת.”. נדב מנוחין סקר את השיר באתר וואלה! תרבות וציין כי אין בשיר מרכיבים המאפיינים מוזיקה ישראלית. בנוסף, ציין כי בניגוד לשיריה הישראליים, השיר נשמע "גנרי ומהונדס" וכי קירל בשיר היא "זמרת ללא זהות בכלל". הוא הוסיף וכתב: ”משפט המפתח כאילו רומז לאיזו חוצפה, אבל האמת היא שאין בשיר או בקליפ הזה טיפה של אדג', עמדה, רגש, הברקה או אפילו פרובוקציה לשמה.”. הסינגל זכה להצלחה מתונה בישראל. הסינגל הגיע למקום השישי במצעד השירים העבריים של מדיה פורסט, ולמקום השלישי במצעד השבועי של גלגלצ. במצעדי המוזיקה של שנת תשפ"א הגיע השיר למקום ה-17 במצעד של גלגלצ ואתר וואלה! בלבד. במדינות שאינן ישראל, קודם השיר בפלייליסטים של מוזיקת פופ בפלטפורמות הסטרימינג השונות, וכמו כן הקליפ שודר בערוצי MTV באירופה. למרות זאת, הסינגל לא זכה להצלחה ונכשל להיכנס למצעדים. נכון לחודש פברואר 2022, צבר השיר כ-4.1 מיליון השמעות בספוטיפיי, בעוד גרסת הרמיקס של השיר עם אפרוג'ק צברה כ-1.4 מיליון השמעות בפלטפורמה. את הווידאו קליפ ביים ג'ייק וילסון, שביים גם את הקליפ לשיר "Truth Hurts" של ליזו. קירל עבדה על הכוריאוגרפיה לקליפ עם הכוריאוגרף האמריקאי שון בנקהאד, שעבד בעבר עם נורמני על הווידאו קליפ לשיר "Motivation". יום לפני צאת הקליפ הוציאה קירל טיזר בן 22 שניות בחשבונות המדיה החברתית שלה. עם צאת הסינגל עלה הווידאו קליפ לחשבון היוטיוב הרשמי של קירל. הווידאו קליפ צולם בחודש אפריל 2021 בעת ביקור של קירל בלוס אנג'לס ועלותו הייתה כחצי מיליון דולר. בקליפ משתתפים הדוגמנים ארסני סביטקי ובטיסטה זוריו. נכון לחודש ינואר 2022, צבר הקליפ כ-25 מיליון צפיות בערוץ היוטיוב של קירל. מידע על השיר "Please Don't Suck" באתר AllMusic סרטון השיר "Please Don't Suck" באתר יוטיוב מידע על השיר "Please Don't Suck" באתר iTunes מידע על השיר "Please Don't Suck" באתר ספוטיפיי מידע על השיר "Please Don't Suck" באתר טיידל בלארד קיבל קרדיט ככותב בשיר מכיוון שהשיר "Mr. Sandman", אותו כתב לבדו, מסומפל ביצירה. ACE Repertory, www.ascap.com (ארכיון) אלידה גארפסטאד פיק, אף. די. בלארד, אנדרה דווידסון, שון דונטרל דווידסון, נועה קירל, מייק קארן, ג'אקלין יאנג מאת דליה בן ארי, האם נועה קירל עוברת לארצות הברית?, באתר מגזין את, ‏1 בספטמבר 2021 (ארכיון) פורצת גבולות: הזמרת נועה קירל הוחתמה על חוזה הקלטות בחברת התקליטים הגדולה בעולם, באתר ‏מאקו‏, 10 ביוני 2020 נועה קירל טסה להוליווד: "מתרגשת, אתגעגע למרגי", באתר וואלה, 15 בנובמבר 2020 Noa Kirel (@noakirel) • Instagram photos and videos, ‏8 ביולי 2021 גיל משעלי, ‏ככה נשמע הסינגל הבינלאומי הראשון של נועה קירל, באתר ‏מאקו‏, 9 ביולי 2021 דור מאיר מועלם, ‏בוקר טוב עולם: נועה קירל פותחת קריירה בינלאומית עם Please Don't Suck, באתר ‏מאקו‏, 14 ביולי 2021 Noa Kirel - Please Don't Suck (Acoustic) [Performance Video], בביצוע נועה קירל, סרטון בערוץ "Noa Kirel - נועה קירל", באתר יוטיוב (אורך: 3:18), 17 בספטמבר 2021 Noa Kirel - Please Don't Suck (Afrojack x Black V Neck Remix) [Official Audio], סרטון בערוץ "Noa Kirel - נועה קירל", באתר יוטיוב (אורך: 2:48), 3 בספטמבר 2021 בן שלו, נועה קירל הוציאה שיר בינלאומי סופר־קליט בלי קמצוץ של מקוריות, באתר הארץ, 14 ביולי 2021 רן בוקר, נועה קירל חושפת את השיר הבינלאומי הראשון: "חשוב לי שיאהבו אותו גם פה", באתר ynet, 14 ביולי 2021 עומרי פיינשטיין, ‏טיזרית: נועה קירל מרמזת לנו שדברים אצלה משתנים, באתר "Time Out ישראל", 12 ביולי 2021 עמי פרידמן, השיר החדש של נועה קירל: צריך לומר, מדובר בשיחוק, באתר ישראל היום, 14 ביולי 2021 עינב שיף, אל תבאסי: הסינגל הבינלאומי של נועה קירל ממש מזכיר שיר אחר, באתר ynet, 14 ביולי 2021 דודי פטימר, ‏נועה קירל מפקששת בתחילת דרכה בזירה הבינלאומית | חם באוזן, באתר מעריב אונליין, 15 ביולי 2021 נדב מנוחין‏, אם זה מה שיש לנועה קירל להציע לעולם, למה שלוס אנג'לס תחכה לה?, באתר וואלה, 16 ביולי 2021 Noa Kirel - Please Don't Suck (Official Music Video), בביצוע נועה קירל, וידאו קליפ של השיר בערוץ "Noa Kirel - נועה קירל", באתר יוטיוב (אורך: 2:57), 14 ביולי 2021 ערב טוב עם גיא פינס, בינלאומית: נועה קירל בשיר חדש, באתר מאקו, ‏14 ביולי 2021 (ארכיון) יפעת הללי אברהם ואילי פארי, ‏אפשר להירגע: מצאנו את החתיך מהקליפ של נועה קירל, באתר ‏מאקו‏, 15 ביולי 2021